Օսկար Հիլեմարկ

**Օսկար Կառլ Նիկլաս Հիլեմարկ** (, ), շվեդ ֆուտբոլիստ, «Ջենոա» ակումբի և Շվեդիայի ազգային հավաքականի կիսապաշտպան։ 2016 թվականի Օլիմպիական խաղերի և 2018 թվականի աշխարհի առաջնության մասնակից։

## Ակումբային կարիերա
[thumb|left|190px|Հիլեմարկը «[ՊՍՎ Էյնդհովեն|ՊՍՎ» ակումբի կազմում]]
[thumb|right|250px|Հիլեմարկը [Շվեդիայի ֆուտբոլի ազգային հավաքական|Շվեդիայի ազգային հավաքականի կազմում]]
Հիլեմարկը «Էլֆսբուրգ» ակումբի սան է։ 2010 թվականի սեպտեմբերի 26-ին                       «Բրոմապոյկառնա» ակումբի դեմ խաղի ժամանակ նա կատարել է իր նորամուտը Ալսվենսկա լիգայում։ Հուլիսի 27-ին «Սյուրիանսկա» ակումբի դեմ խաղի ժամանակ Հիլեմարկը խփել է իր առաջին գոլը «Էլֆսբուրգ» ակումբի կազմում։ 2012 թվականին Հիլեմարկն օգնել է իր թիմին հաղթել Շվեդիայի առաջնությունում։ Հաջորդ երկու մրցաշրջաններում  Հիլեմարկը ճանաչվել է լիգայի լավագույն երիտասարդ ֆուտբոլիստներից մեկը։

2013 թվականի սկզբին Հիլեմարկը տեղափոխվել է նիդերլանդական ՊՍՎ ակումբի  կազմ։ Տրանսֆերի արժեքը կազմել է 2,2 մլն եվրո։ Հունվարի 26-ին «Խերակլես» ակումբի դեմ խաղի ժամանակ նա կատարել է իր  նորամուտը Էրեդիվիզիում՝ երկրորդ խաղակեսում փոխարինելով Թիմ Մատավժին։ Առաջին մրցաշրջանում Հիլեմարկը  դարձել է առաջնության արծաթե մեդալակիր և օգնել իր թիմին հասնել Նիդերլանդների գավաթի խաղարկության եզրափակիչ։ 2013 թվականի օգոստոսի 17-ին «Գոու Էհեդ Իգլզ» ակումբի դեմ խաղում Հիլեմարկը խփել է իր առաջին գոլը ՊՍՎ ակումբի կազմում։

2015 թվականի հուլիսի 13-ին Հիլեմարկը չորս տարվա պայմանագիր է կնքել  իտալական «Պալերմո» ակումբի հետ։ Օգոստոսի 23-ին  «Ջենոա» ակումբի դեմ խաղի ժամանակ նա կատարել է իր նորամուտը իտալական Սերիա Ա-ում՝ հանդիպման երկրորդ խաղակեսում փոխարինելով Լուկա Ռիգոնիին։ Սեպտեմբերի 13-ին «Կարպի» ակումբի դեմ խաղի ժամանակ Հիլեմարկը խփել է իր առաջին գոլը նոր թիմի կազմում։ Մեկ շաբաթ անց նա դարձել է «դուբլի»  հեղինակ «Մալագա» ակումբի դեմ խաղում։

2017 թվականի սկզբին Հիլեմարկը տեղափոխվել է «Ջենոա» ակումբ։ Հունվարի 29-ին «Ֆիորենտինա» ակումբի դեմ խաղի ժամանակ նա կատարել է իր նորամուտը նոր ակումբի կազմում։ Նույն խաղի ժամանակ Հիլեմարկը խփել է իր առաջին գոլը «Ջենոա» ակումբի կազմում։ Ամռանը Հիլեմարկը վարձավճարային հիմունքներով տեղափոխվել է հունական «Պանաթինաիկոս» ակումբի կազմ։ Սեպտեմբերի 10-ին «Կերկիրա» ակումբի դեմ խաղի ժամանակ Հիլեմարկը կատարել է իր նորամուտը հունական սուպերլիգայում։ Հոկտեմբերի 16-ին «Լարիսա» ակումբի դեմ խաղի ժամանակ Հիլեմարկը խփել է իր առաջին գոլը «Պանաթինաիկոս» ակումբի կազմում։ 2018 թվականի սկզբին նա վերադարձել է «Ջենոա» ակումբ։

## Միջազգային կարիերա
2011 թվականի փետրվարի 9-ին Պորտուգալիայի երիտասարդական հավաքականի դեմ խաղի ժամանակ կատարել է իր նորամուտը Շվեդիայի երիտասարդական հավաքականի կազմում։

2011 թվականի հունվարի 8-ին Բահրեյնի ազգային հավաքականի դեմ ընկերական խաղում Հիլեմարկը կատարել է իր նորամուտը Շվեդիայի ազգային հավաքականի կազմում։ Նույն խաղի ժամանակ Հիլեմարկը խփել է իր առաջին գոլը ազգային հավաքականի կազմում։

2015 թվականին Հիլեմարկն ընդգրկվել է Շվեդիայի երիտասարդական հավաքականի կազմում՝ մասնակցելու Չեխիայում անցկացվող Եվրոպայի երիտասարդական առաջնությանը։ Միցաշարի ընթացքում նա մասնակցել է Դանիայի, Իտալիայի, Անգլիայի և երկու անգամ Պորտուգալիայի հավաքականնների դեմ խաղերին։ Դանիայի երիտասարդական հավաքականի դեմ խաղի ժամանակ Հիլեմարկը դարձել է գոլի հեղինակ։

2016 թվականի ամռանը Հիլեմարկն ընդգրկվել է հավաքականի հայտացուցակում՝ մասնակցելու Ֆրանսիայում անցկացվող Եվրոպայի առաջնությանը։ Մրցաշարի ընթացքում նա եղել է պահեստայինների նստարանին։

2016 թվականի օգոստոսի 10-ին 2018 թվականի աշխարհի առաջնության որակավորման փուլի՝ Բոլիվիայի դեմ խաղի ժամանակ Հիլեմարկը խփել է իր առաջին գոլը պաշտոնական խաղում հօգուտ ազգային հավաքականի։

2018 թվականին Հիլեմարկն ընդգրկվել է հավաքականի հայտացուցակում՝ մասնակցելու Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Հարավային Կորեայի և Մեքսիկայի հավաքականների դեմ խաղերին։

## Ձեռքբերումներ
** Թիմային **

 **«Էլֆսբորգ»**
*  Շվեդիայի չեմպիոն — 2012

 **[[ՊՍՎ Էյնդհովեն|ՊՍՎ]]**
*  Նիդերլանդների չեմպիոն — 2014/2015

** Միջազգային **

 **[[Շվեդիայի ֆուտբոլի երիտասարդական հավաքական|Շվեդիա (մինչև 21)]]**
*  Եվրոպայի երիտասարդական առաջնություն — 2015

## Ծանոթագրություններ

## Արտաքին հղումներ
* Հիլեմարկի պաշտոնական Ինստագրամի էջը
* Հիլեմարկը transfermarkt-ում
* Հիլեմարկը soccerbase.com-ում
* Հիլեմարկը WhoScored.com կայքում
* Հիլեմարկը Ջենոայի պաշտոնական կայքում
* Հիլեմարկը ՈՒԵՖԱ-ի պաշտոնական կայքը

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Էլֆսբորգի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Պալերմոյի ֆուտբոլիստներ
Կատեգորիա:Պանաթինաիկոսի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Դինամո Մոսկվայի ֆուտբոլիստներ
Կատեգորիա:Օլբորգի ֆուտբոլիստներ